section_heading: Životopis
paragraph_text: Od 2002. g. predavao je studije prevodilaštva i praktično prevodilaštvo na Sveučilištu u Trstu, a od 2003. g. teoriju književnosti i kulturologiju na Sveučilištu u Rijeci. Na tom je sveučilištu bio suosnivač i suautor prvog samostalnog sveučilišnog programa kulturologije u Republici Hrvatskoj. Od 2006. do 2016. godine bio je profesor kulturalne geografije, rodnih studija, kulturne antropologije i slavistike, na južnokorejskim sveučilištima (Sveučilište za strane studije, Sveučilište Yonsei). Od 2017. habilitirani je izvanredni profesor Sveučilišta u Ljubljani, gdje predaje kritičku teoriju i urbanu antropologiju. Redovito predaje i na drugim sveučilištima u Sloveniji, Hrvatskoj i Njemačkoj.